Държавен вестник, бр. 57, 2007 г., стр. 48

С Т Р .  48
Д Ъ Р Ж А В Е Н   В Е С Т Н И К
Б Р О Й  57
ОСОБЕНО МНЕНИЕ
на съдия Теодора Николова
по административно дело № 10967 от 2006 г.
Наредба № 31 от 26 юли 1999 г. за изисква-
нията, условията и реда за придобиване на пра-
воспособност за управление на моторно пре-
возно средство на Министерството на транспор-
та и Министерството на образованието и нау-
ката, разпоредби от която са предмет на обжал-
ване в настоящото производство, е издадена по
законова делегация на чл. 152 и 153 от Закона
за движение по пътищата (в ред. му с ДВ, бр. 1
от 2000 г.). Съгласно чл. 152, т. 2 съгласувано с
министъра на здравеопазването министърът на
транспорта определя медицинските изисквания
към водачите на моторни превозни средства от
различните категории. Със Закона за измене-
ние и допълнение на Закона за движение по
пътищата (ДВ, бр. 43 от 2002 г., в сила от 26
април 2002 г.) чл. 152, т. 1 и 2 има нова редак-
ция, съгласно която министърът на транспорта
и съобщенията има компетентността да опре-
деля единствено изискванията, на които трябва
да отговарят водачите на МПС от различните
категории, и да определя изискванията за пси-
хологическа годност на водачите на МПС и ус-
ловията и реда за психологическото изследване
на водачи от различни категории. Относно изис-
кванията за физическа годност към водачите
на МПС със ЗИД на ЗДП е приет нов текст на
чл. 152а, съгласно т. 1 на който министърът на
здравеопазването съгласувано с министъра на
транспорта и съобщенията с наредба определя
изискванията за физическа годност към вода-
чите на моторни превозни средства и условията
и реда за извършване на медицински прегледи
за установяване на физическата годност за во-
дачите от различните категории. Параграф 81
от заключителните разпоредби на ЗИД на ЗДП
(в сила от 26 април 2002 г.) постановява, че на-
редбите, предвидени в този закон, се издават в
шестмесечен срок от влизането му в сила. На-
редба по чл. 152а, т. 1 ЗДП не е издадена, като за
сравнение в изпълнение на новата редакция на
чл. 152, т. 1 ЗДП е приета Наредба № 39 от 29
януари 2004 г. на Министерството на транспор-
та и съобщенията. Въпреки това последващата
законодателна промяна, определяща компетент-
ността на органа, който трябва да издаде подза-
коновия нормативен акт относно изискванията
за физическа годност към водачите на МПС и
условията и реда за извършването на медицин-
ските прегледи за установяване на физическата
годност за водачите от различните категории, е
относима към действието на разпоредбите на
глава втора, раздел I на Наредба № 31 от 26 юли
1999 г. със заглавие “Изисквания за физическа
годност”. Тази законодателна промяна не пра-
ви Наредба № 31 от 26 юли 1999 г. нищожна в
тази є част, защото наредбата е издадена от
компетентния към момента на издаването є ад-
министративен орган—министъра на транспор-
та, но актът по прилагане на закона (наредба-
та) е загубил отчасти (разпоредбите на посоче-
ния раздел) силата си едновременно с частич-
ното отменяване на старата редакция на чл. 152
ЗДП. Съгласно чл. 13 от Закона за норматив-
ните актове актът по прилагането на закон губи
изцяло или отчасти сила едновременно с пъл-
ното или частичното отменяване на закона съ-
образно обсега на отменяването. Алинея 2 на
текста предвижда, че новият закон може да раз-
пореди да останат временно в сила всички или
някои разпоредби на акта по прилагане на от-
менения закон, ако те са съвместими с разпо-
редбите на новия закон. Такова разпореждане с
цитирания ЗИД на ЗДП не е предвидено. Зато-
ва и раздел I на глава втора на Наредба № 31 от
26 юли 1999 г., издадена по законова делегация
на отменената редакция на чл.152, е загубил
сила, считано от 26 април 2002 г., когато е вляз-
ла в сила посочената законодателна промяна.
Това прави жалбата против разпоредби на по-
сочения раздел НЕДОПУСТИМА, доколкото
цели отмяна на отменени вече разпоредби на
подзаконов нормативен акт. Изложеното раз-
биране прави недопустимо повече от петгодиш-
ното бездействие на министъра на здравеопаз-
ването за издаване на нова наредба, след изти-
чането на срока за срока по § 81 от ЗР на ЗИД
на ЗДП (ДВ, бр. 43 от 2002 г.).
Затова подписвам решението, с което жал-
бата е приета за допустима и разгледана по
същество, с особено мнение.
Съдия: Т. Николова
33938
НЕОФИЦИАЛЕН РАЗДЕЛ